cyanic-selkie/wikianc huggingface dataset:
თაბორი (თბილისი)
ისტორია
„თავისი მდებარეობით თბილისი ტაფობს მოგვაგონებს, რომელიც მთაგორებით არის შემოფარგლული, თითოეული მთის სახელწოდება წინაქრისტიანულ თუ ქრისტიანულ რელიგიასთან არის დაკავშირებული“, — წერს თ. ბერიძე. თბილისს სამხრეთით, მტკვრის მარჯვენა მხარეს ეკვრის თაბორის მთა, რომელიც თრიალეთის ქედის ერთ-ერთი განშტოებაა. მთის — თაბორის სახელი ქართულში ქრისტიანულმა რელიგიამ შემოიტანა. ამ მთაზე მოხდა ქრისტეს ფერისცვალება.
თაბორის ციხე წყაროებში პირველად იხსენიება 1045 წელს, როცა მეფე ბაგრატ IV-მ ქალაქი და ციხე-სიმაგრე დაიკავა „... შეიყვანეს და მოავლეს ქალაქი, ასხმიდეს დრამასა და დრაჰკანსა, და მოართუნეს კლიტენი ქალაქისანი, დაშეიყვანეს საამირაოსა დარბაზსა. დაჯდა მეფე ბაგრატ საურავად. აღიხურა კოშკნი კართანი თავის კაცითა, და აღიღო ციხე ქალაქისა დარიჯელი, და ორნივე კოშკნი წყალყინისანი და თაბორი, დადაადგინნა შიგან ლაშქარნი თვისნი და ერისთავნი“.
თუმცა, 1735 და1743 წლებში თაბორის ციხე სპარსელებმა ისევ დაანგრიეს – „დააქცია ციხე გორისა, ქალაქს თაბორი“. 1747 წლამდე ქართველებს მხოლოდ თბილისი ეკავათ. მისი ციხეები - მეტეხი, ნარიყალა და თაბორი ყიზილბაშებს ეპყრათ. თაბორი მტერს ისე ძლიერად ჰქონდა გამაგრებული, რომ კახეთის მეფემ ერეკლემ გორიდან დიდი ზარბაზანი ჩამოატანინა. ასე შეძლეს ციხის აღება ქართველებმა. ამის შემდეგ მეფე ერეკლემ სწრაფად შემოავლო თაბორის ციხეს გალავანი და შიგ კახთა ჯარი ჩააყენეს. მაგრამ მოღალატეების დახმარებით აღამაჰმად-ხანმა ისევ აიღო და დაარბია თბილისი და მასთან ერთად თაბორის ციხეც.
1776 წლის წყალობის სიგელში ვხვდებით თაბორის უცხოენოვან თურქულ სახელს „ყორჩი-ყალა“ ანუ მცველი ციხე. რუსი მოხელის მიერ შედგენილ 1800 წლის თბილისის გეგმაზე თაბორის ქედზე დგას „გაძარცული ციხე-სიმაგრე ყორჩი-კალა“. ციხე საბოლოოდ დაინგრა 1795 წელს სპარსელებსა და ქართველებს შორის თბილისის მისადგომებთან გამართული ბრძოლის დროს. 1801 წლიდან, მას შემდეგ, რაც საქართველო რუსეთს შეუერთდა, თბილისი აღარ საჭიროებდა დამცველ ციხეებს, ამიტომ თაბორის ციხე აღარ აღუდგენიათ. ამჟამად მისგან მხოლოდ ციხის საძირკველის ნაშთებია შემორჩენილი.
რესურსები ინტერნეტში
კატეგორია:თბილისის ციხესიმაგრეები კატეგორია:თბილისის ეკლესიები
ლობელია
ლობელია (Lobelia) — მცენარეთა გვარი ლობელიასებრთა ოჯახისა (ზოგჯერ მაჩიტასებრთა ოჯახს აკუთვნებენ). ერთწლოვანი და მრავალწლოვანი ბალახებია, ბუჩბალახები და ბუჩქებია.
350-მდე სახეობა ძირითადად გავრცელებულია ამერიკის და აფრიკის ტროპიკების და სუბტროპიკების ტენიან ადგილებში. სამკურნალო მცენარეებია (შეიცავენ ალკალოიდ ლობელინს). ზოგი დეკორატიულია.
ლიტერატურა
კატეგორია:ლობელიასებრნი
ბრაზილიის სენატი
მინი|მარჯვნივ|250პქ|ბრაზილიის სენატის სხდომათა დარბაზი ბრაზილიის ფედერალური სენატი (Senado Federal do Brasil) – ბრაზილიის  ეროვნული კონგრესის ზედა პალატა. დაარსდა ბრაზილიის პირველი კონსტიტუციის მიხედვით 1824 წელს, მსგავსად დიდი ბრიტანეთის ლორდთა პალატისა, მაგრამ რესპუბლიკის გამოცხადების შემდეგ 1889 წელს იგი თავისი უფლებებით უფრო აშშ-ის სენატს დაემსგავსა.
სენატში 81 წევრია, სამ-სამი სენატორითაა წარმოდგენილი 26-ვე შტატი და ფედერალური ოლქი.
სენატის მოქმედი პრეზიდენტია ქვეყნის ყოფილი პრეზიდენტი ჟოზე სარნეი, რომელიც აირჩიეს 2009 წელს 2 წლის ვადით.
რესურსები ინტერნეტში
კატეგორია:ბრაზილიის პოლიტიკა
ლიბიის დაბომბვა აშშ-ის მიერ (1986)
1986 წელს ამერიკის შეერთებული შტატების მიერ ლიბიის დაბომბვა (კოდური სახელი Operation El Dorado Canyon) — წარმოადგენდა 1986 წელს, აშშ-ს საჰაერო, საზღვაო და საზღვაო-ფეხოსანთა ძალების ლიბიაზე განხორციელებული საჰაერო დარტყმას. შეტევა განხორციელდა 1986 წელს ბერლინში დისკოტეკაზე მოწყობილი აფეთქების საპასუხოდ.
სქოლიო
კატეგორია:1986 წლის კონფლიქტები კატეგორია:ლიბიის ისტორია
Resident Evil Code: Veronica
Resident Evil – Code: Veronica (ბოროტების სავანე კოდი: ვერონიკა), იაპონურად ცნობილი, როგორც Biohazard – Code: Veronica – Survival horror-ის ჟანრის ვიდეო თამაში, შექმნილი და გამოცემული კომპანია Capcom-ის მიერ. თავდაპირველად გამოვიდა პლატფორმა Dreamcast-ზე 2000 წელს და არის მეოთხე ნაწილი „Resident Evil“-ის სერიიდან
სიუჟეტი მიმდინარეობს „Resident Evil 2“-ის მოვლენებიდან 2 თვის შემდეგ. თამაშის მთავარი გმირები არიან კლერ რედფილდი და მისი ძმა კრის რედფილდი, რომელთა მიზანი არის მომაკვდინებელი ვირუსისგან თავის დაღწევა და სამხრეთის ოკეანეს კუნძულის ციხიდან და ანტარქტიდაზე მდებარე კვლევითი ცენტრიდან გაქცევა.
თამაში ინარჩუნებს ადრეული პერიოდის Survival horror-ის ჟანრის ტრადიციულ ელემენტებს; თავსატეხების გადალახვას, ზომბებთან და სხვადასსხვა სახის მონსტრებთან ბრძოლას. მასში არის ორი მთავარი პერსონაჟი, კრისი და კლერი, თუმცა მოთამაშეს არ აქვს შესაძლებლობა თავისი სურვილისამებრ აირჩიოს პერსონაჟი — პირველ ნაწილში წარმოდგენილია კლერის თავგადასავალი, ხოლო შემდგომ, საქმეში ერთვება კრისი.
თამაშს ერგო უმაღლესი შეფასებები მიმოხილველებისგან. ის მიჩნეულია „Resident Evil“-ის სერიისა და კონსოლ Dreamcast-ის ერთ-ერთ საუკეთესოდ თამაშად. ის, აგრეთვე მოხდა სხვადასხვა ჟურნალებისა და საიტების ტოპ სიებში. საერთო განხილვების საიტზე GameRankings თამაშის Dreamcast-ის ვერსია ფლობს 93,79 %, PlayStation 2-ის ვერსია 82,39 %, ხოლო GameCube-ის — 64,32 %.
სქოლიო
კატეგორია:2000 წლის ვიდეო თამაშები კატეგორია:მოქმედებითი-სათავგადასავლო თამაშები კატეგორია:Dreamcast-ის თამაშები კატეგორია:Eidos Interactive-ის თამაშები კატეგორია:Flagship Studios-ის თამაშები კატეგორია:Nex Entertainment-ის თამაშები კატეგორია:GameCube-ის თამაშები კატეგორია:PlayStation 2-ის თამაშები კატეგორია:PlayStation 3-ის თამაშები კატეგორია:PlayStation Network-ის თამაშები კატეგორია:Xbox 360-ის თამაშები კატეგორია:Resident Evil-ის თამაშები კატეგორია:ერთმოთამაშიანი ვიდეო თამაშები კატეგორია:1998 წელს მიმდინარე ვიდეო თამაშები კატეგორია:ანტარქტიდაზე მიმდინარე ვიდეო თამაშები
შერლოკ ჰოლმზი: ჩრდილების თამაში
შერლოკ ჰოლმზი: ჩრდილების თამაში (Sherlock Holmes: A Game of Shadows) — 2011 წლის სათავგადასავლო ფილმი, რომელიც ეფუძნება ართურ კონან დოილის მიერ შექმნილი პერსონაჟის, დეტექტივ შერლოკ ჰოლმზის შესახებ რომანებს. ფილმის რეჟისორია გაი რიჩი, პროდიუსერები კი ჯოელ სილვერი, ლაიონელ უიგრემი, სიუზენ დაუნი და დენ ლინი. ეს არის 2009 წლის ფილმის გაგრძელება. სცენარის ავტორები არიან კირენ მელროუნი და მიშელ მელროუნი.
ფილმის ამ ნაწილში გამომძიებელთა ორეული, ჰოლმზისა და უოტსონის სახით (რობერტ დაუნი უმცროსი და ჯუდ ლოუ) იძიებს პროფესორ მორიარტის (ჯერედ ჰარისი) მიერ ორგანიზებული მკვლელობებათა სერიას. ფილმი ეფუძნება კონან დოილის რომანს უკანასკნელი საქმე, თუმცა მისგან დამოუკიდებელ ხასიათს, ვიდრე პირდაპირი ეკრანიზაციის სახეს ატარებს.
სიუჟეტი
1891 წელს ირენ ადლერს (რეიჩელ მაკადამსი) დოქტორ ჰოფმანშტალთან მიაქვს ამანთი - იმ წერილის სანაცვლოდ, რომელიც მას უნდა გადმოეცა. ჰოფმანშტალი ხსნის ამანათს, რითაც ამოქმედდება ასაფეთქებელი მოწყობილობა. ჰოლმზი, რომელიც იქვე აღმოჩნდება, იღებს წერილს და ასაფეთქებელს აფეთქებს ძველ სარკოფაგში. მოგვიანებით იგი ჰოფმანშტანლს მკდარს პოულობს. ადლერი ხვდება პროფესორ მორიარტის. მას სურს, დაადგინოს, თუ რატომ მოხდა ეს, მაგრამ მორიარტი მას სწრაფმოქმედი ტუბერკულოზის გამოწვევი შხამით წამლავს.
მოგვიანებით ექიმი უოტსონი ეწვევა ჰოლმზს, რომელიც იძიებს მკვლელობათა მთელ სერიას - ერთმანეთთან საეჭვო კავშირში მყოფ მკვლელობებს, ტერორისტულ შეტევებსა და ბიზნეს მაქინაციებს, რომლებიც უკავშირდება მორიარტის. უოტსონის ქორწილში ჰოლმზი გაიცნობს ბოშა სიმზას, რომელიც იყო წერილის ადრესატი (რომელიც თავის მხრივ, მას გამოუგზავნა ძმამ, რენემ). ჰოლმზი აჩერებს მკვლელს, რომელიც სიმზას მისდევს, მაგრამ სიმზა ამასობაში ქრება. უოტსონისა და მერის ქორწილის შემდეგ ჰოლმზი პირველად ხვდება მორიარტის. იგი შერლოკს ამცნობს, რომ სწორედ მან მოკლა ადლერი და მოკლავს უოტსონს და მერისაც, თუკი ჰოლმზი განაგრძობს საქმის გამოძიებას.
მორიარტის გარემოცვა თავს ესხმის უოტსონსა და მერის, როდესაც ეს ორეული საქორწინო მოგზაურობაში მატარებლით მიემგზავრება. ჰოლმზი, რომელიც მათ მისდევს, მერის მატარებლიდან მდინარეში აგდებს, საიდანაც მას შერლოკის ძმა, მაიკროფტი ამოიყვანს. მორიარტის ხალხის განადგურების შემდეგ ჰოლმზი და უოტსონი პარიზში, სიმზას ეძებენ. მას შემდეგ, რაც მას პოულობენ, ჰოლმზი უამბობს სიმზას, რომ რენე მორიარტიზე მუშაობს და სიმზა ერთ-ერთი სამიზნეა. სიმზას ისინი მიჰყავს ანარქისტული დაჯგუფების შტაბ-ბინაში, რომლის წევრიც მანამდე ადრე რენესთან ერთად იყო. ისინი დაადგენენ, რომ ანარქისტები იძულებულები იყვნენ, მორიარტისათვის ბომბები დაემზადებინათ.
სამეული ჰოლმზის გამოძიების მიხედვით დაადგენს, რომ ერთ-ერთი ბომბი პარიზის ოპერაშია, თუმცა ჰოლმზი აღმოაჩენს, რომ იგი არასწორი გზით წაიყვანეს და ბომბი სინამდვილეში ახლოს მდებარე სასტუმროშია. ამოქმედებული ბომბი ანადგურებს მთელ რიგ ბიზნესმენებს. ჰოლმზი დაადგენს, რომ ეს იყო მხოლოდ მაინჰარტის (ერთ-ერთი დამსწრე ბიზნესმენის) მკვლელობის დაფარვის საბაბი - რომელიც აფეთქების დროს გასროლით მოკლა სებასტიან მორანმა, მორიარტის მიერ დაქირავებულმა მსროლელმა. ამრიგად მორიარტის მფლობელობაში მაინჰარტის გარდაცვალების შემდეგ რჩება გერმანიაში მდებარე იარაღის ქარხანა. ჰოლმზი, უოტსონი და სიმზა გერმანიაში მიემგზავრებიან და ცდილობენ, რენეს წერილებში თავსატეხის ამოხსნა მოიძიონ.
ქარხანაში მორიარტი იჭერს და აწამებს ჰოლმზს, უოტსონი კი მორანს ებრძვის. მორიარტისგან ცნობილი ხდება, რომ მას დიდი წვლილი აქვს კომპანიებში, რომლებიც აწარმოებენ საომარ ტექნიკას და მისი გეგმაა მსოფლიო ომის დაწყება. ამასობაში უოტსონი იყენებს დიდ ზარბაზანს, რათა გაანადგუროს შუქურა, რომელშიც მორანი იმალება. შუქურა ემხობა საწყობზე, რომელშიც მორიარტი და ჰოლმზი იმყოფებიან. უოტსონი, სიმზა და დაჭრილი ჰოლმზი ერთმანეთს პოულობენ და მატარებლით გარბიან. ჰოლმზი დაადგენს, რომ მორიარტის უკანასკნელი სამიზნე იქნება მშვიდობიანი სამიტი, რომელიც შვეიცარიაში გაიმართება - რითაც დაგეგმილია დიდი სკანდალის აგორება
სამიტზე ჰოლმზი სიმზას უამბობს, რომ რენე ერთ-ერთი მკვლელია, მაგრამ იერი, ჰოფმანშტალის ქირურგიული მეთოდების დახმარებით, შეცვლილი აქვს და ერთ-ერთ ელჩად არის გადაცმული. უოტსონი და სიმზა ეძებენ რენეს, ამასობაში კი ჰოლმზი და მორიარტი აივანზე ერთმანეთს ხვდებიან. რენეს აჩერებენ, მაგრამ მას მორანი კლავს. ჰოლმზი მორიარტის გაანდობს, რომ მან, გერმანიაში ყოფნისას, მისი პირადი დღიური მოიპარა (რომელშიც მორიარტის გეგმები და ფინანსური მონაცემები ეწერა) და იგი ყალბით ჩაანაცვლა. ორიგინალი გაიგზავნა ლონდონში, მერისთან, რომელმაც დღიურში მოცემული კოდები ამოხსნა - იმ წიგნის დახმარებით, რომელიც შერლოკმა ლონდონში, მორიარტის კაბინეტში აღმოაჩინა. მერიმ ეს ინფორმაცია ინსპექტორ ლესტრეიდს გადაუგზავნა, რომელმაც შეაჩერა მორიარტის აქტივები, რითაც იგი ფინანსურად დააზარალა. ჰოლმზი და მორიარტი ერთმანეთს ფიზიკურად უპირისპირდებიან, მაგრამ ორივე ხვდება, რომ მორიარტი გაიმარჯვებს, ვინაიდან ჰოლმზს ხელს უშლის მხრების დაზიანებული არე. ჰოლმზი ხელს სტაცებს მორიარტის და ორივე აივნის მიღმა, ჩანჩქერში ეშვება.
მორიარტისა და ჰოლმზის გვამებს ვერ პოულობენ. საბოლოოდ ორივე დაღუპულად ითვლება. ჰოლმზის სიმბოლური დასაფლავების შემდეგ, უოტსონი და მერი საბოლოოდ ემზადებიან თაფლობის თვის გასატარებლად. უოტსონი საბეჭდ მანქანაზე კრიფავს თავისი მოგონებების ჩანაწერებს. უკანასკნელ სტრიქონზე იგი წერს - „დასასრული“. ამ დროს იგი ფოსტით მიიღებს სასუნთქ აპარატს, რომელსაც ჰოლმზი სამიტამდე იყენებდა. უოტსონი მიხვდება, რომ ჰოლმზი ცოცხალია და გარბის ფოსტალიონის მოსაძებნად. ამასობაში ჰოლმზი, რომელიც შენიღბული იყო, როგორც სავარძელი, დგება და უოტსონის ტექსტის ბოლოს დასმულ სიტყვას „დასასრული“ ამატებს კითხვის ნიშანს.
წარმოება
2009 წლის ფილმის შერლოკ ჰოლმზი წარმატების შემდეგ, კომპანიამ Warner Bros. და გაი რიჩიმ დაიწყეს მისი გაგრძელების წარმოება. გაი რიჩიმ შეწყვიტა ფილმზე ლობო მუშაობა, ხოლო რობერტ დაუნი უმცროსმა - ფილმში კოვბოები და უცხოპლანეტელები მონაწილეობა. უცნობი იყო, დაბრუნდებოდა თუ არა ფილმში გადასაღებად რეიჩელ მაკადამსი. მან განაცხადა - „თუკი დავბრუნდები, როლი მნიშვნელოვანი არ იქნება, იგი წამყვანი არ არის“. 2011 წლის 4 თებერვალს კომპანიამ Warner Bros. Entertainment Weekly-ს დაუდასტურა, რომ მაკადამსი მიიღებდა მონაწილეობას მეორე ფილმში.
ცნობილი იყო, რომ ფილმი შეიქმნებოდა კონან დოილის წიგნის უკანასკნელი საქმე მიხედვით. ფილმში მოქმედება მიმდინარეობს პირველი ფილმის მოვლენების შემდეგ ერთი წლის თავზე, მაგრამ „შერლოკ ჰოლმზი: ჩრდილების თამაში“ ჩაფიქრებული იყო, როგორც დამოუკიდებელი ფილმი, რომლის ნახვა არ ითხოვდა წინა ფილმის მოვლენათა შესწავლას.
2010 წლის ოქტომბერში დაუნი უმცროსი და ჯუდ ლოუ შეამჩნიეს რიჩმონდის პარკში, სამხრეთ-დასავლეთ ლონდონში, როდესაც ისინი გადიოდნენ ბრძოლის სცენის რეპეტიციებს. იმავე თვეში ინგლისის წყლებში შევიდა გემი PS Waverley და დიდკოტის ცენტრალურ რკინიგზაზე აღიმართა დიდი მწვანე ეკრანი. სცენების ნაწილი გადაღებული იქნა იქ, ნოემბერში. ნოემბრის ბოლოს გადაიღეს სცენა ვიქტორიის ხიდზე, რომელიც სევერნის რკინიგზის ნაწილია. 2011 წლის იანვარში სცენების ნაწილი გადაღებული იქნა ჰემპტონის სასახლესთან. 2011 წლის სექტემბერში ასევე გადაღებული იქნა სცენები გრინვიჩში. 2011 წლის თებერვალში ძირითადი გადაღებები მიმდინარეობდა სტრასბურგში (საფრანგეთი), როგორც ბუნებაზე, ასევე სტრასბურგის საკათედრო ტაძარში. ცნობილი იყო, რომ ეს სცენა ფილმში პირველი იქნებოდა, რომელიც ასახავდა ტერორისტულ აქტებს ერთ-ერთ გერმანულენოვან ქალაქში.
2011 წლის 16 დეკემბერს კანადაში, აშშ-სა და ბრიტანეთში შედგა ფილმის პრემიერა. 25 დეკემბერს იგი გამოვიდა სხვა ქვეყნებშიც. 2011 წლის 30 დეკემბერს ფილმი გამოვიდა ინდოეთში, ხოლო 2012 წლის 5 იანვარს - ავსტრალიასა და ესპანეთში.
საუნდტრეკი
ფილმის მუსიკის ავტორია ჰანს ციმერი. საუნდტრეკი გაყიდვაში გამოვიდა 2011 წლის 13 დეკემბერს. დისკის შეძენის შემთხვევაში მყიდველს შეუძლია სამი დამატებითი კომპოზიციის ჩამოტვირთვა.
კრიტიკოსთა შეფასება
კრიტიკოსთა მიერ ფილმის შეფასებები არაერთგვაროვანი იყო. Rotten Tomatoes-ის ცნობით, 171 კრიტიკოსის 59% ფილმს დადებით შეფასებას აძლევს - 10-დან საშუალო 6 ქულის სახით. ისინი ეთანხმებიან ერთმანეთს, რომ „შერლოკ ჰოლმზი: ჩრდილების თამაში“ არის კარგი ამბავი, ვინაიდან მთავარი გმირებიც ერთმანეთს უხდებიან, მაგრამ პირველი ფილმის ხიბლს ვერ იმეორებს. Metacritic, რომელსაც შეფასებების 100 ქულიანი სისტემა აქვს, ფილმს 49 ქულას ანიჭებს (37 მიმოხილვის თანახმად). CinemaScore-ის გამოკითხვებით, ფილმის მნახველთა უმეტესობამ ახალ ნაწილს მიანიჭა A- ტიპის შეფასება (დიაპაზონში A+-დან F-ამდე).
გაგრძელება
Warner Bros.-ის ცნობით, ფილმის მესამე ნაწილის სცენარის პირველი ვერსია სცენარისტ დრიუ პირსის დახმარებით უკვე წარმოებაშია.
სქოლიო
კატეგორია:2011 წლის ფილმები კატეგორია:ამერიკული ფილმები კატეგორია:ფილმები შერლოკ ჰოლმზის შესახებ კატეგორია:გაი რიჩის ფილმები კატეგორია:ბრიტანული ფილმები
გენეტიკა
მინი|[[დეზოქსირიბონუკლეინის მჟავა (დნმ)]] გენეტიკა (ძვ.ბერძნ. γενητως – ვინმესგან წარმოშობა, წარმოქმნა) — მეცნიერება, რომელიც შეისწავლის მემკვიდრეობითობას, ანუ წინაპრების უნარს გადასცენ თავისი ნიშან-თვისებები და განვითარების თავისებურებები მომდევნო თაობას. ამ სამეცნიერო დისციპლინის სახელწოდება პირველად გამოიყენა ინგლისელმა ნატურალისტმა უილიამ ბეტსონმა 1905 წელს. ბიოლოგიურ სხვა დარგებთან შედარებით გენეტიკა ახლად ჩამოყალიბებული მეცნიერებაა.
ქრომოსომები და გენები
მშობლის ნიშან-თვისებები ქრომოსომების საშუალებით გადადის შვილზე. ქრომოსომა წარმონაქმნია, რომელიც სხეულის ყველა უჯრედშია, ამიტომ თითოეული უჯრედი შეიცავს ინფორმაციას იმის თაობაზე, თუ როგორ არის აგებული მთელი ორგანიზმი.
უჯრედის ბირთვში ბევრი ქრომოსომაა. ყოველ მათგანს თავისი წყვილი ჰყავს. ამ წყვილში ერთი ქრომოსომა დედისეულია, მეორე კი — მამისეული. თითოეული სახეობის ცხოველსა და მცენარეს კონკრეტული რაოდენობის ქრომოსომები აქვს. მაგალითად, ადამიანს 46 ქრომოსომა აქვს, რომელიც 23 წყვილს ქმნიან.
ქრომოსომის მთელ სიგრძეზე გენებია განლაგებული, რომელშიც ორგანიზმის მემკვიდრეობითი ნიშან-თვისებების შემცველი ინფორმაციაა მოცემული. მაგალითად, ადამიანის გენში თვალის ან თმის ფერის შემცვლელი ინფორმაციაა ჩაწერილი. შედარებით რთულ ნიშან-თვისებებს, მაგალითად, სხეულის ფორმას, მრავალი გენის ერთობლივი მოქმედება განსაზღვრავს.
უჯრედში ყველა ქრომოსომა სხვადასხვაგვარია, თუმცა ქრომოსომათა ყოველი წყვილი ერთი და იმავე ინფორმაციის შემცველია, ამიტომ ყოველ თვისებას ორი გენი განსაზღვრავს.
გენები ცილების წარმოქმნას არეგულირებს და ამის მეშვეობით ქმნის ცხოველისა თუ მცენარის სხვადასხვა ნიშან-თვისებას. ორგანიზმის უჯრედებში ათასობით სხვადასხვაგვარი ცილაა და ყველა მათგანს თავისი მოვალეობა აკისრია; ყოველი გენი ერთი ან რამდენიმე სახის ცილის წარმოქმნას არეგულირებს. რა გენებიც არის თქვენს უჯრედებში, სწორედ ის ცილები წარმოიქმნება.
გენების მემკვიდრეობით გადაცემა
ახალი ცხოველი თუ მცენარე ორი საგანგებო — სასქესო უჯრედების — შერწყმით წარმოიქმნება. ამ უჯრედებიდან ერთი მამისეულია, მეორე კი — დედისეული. ისინი იმით განსხვავდება ორგანიზმის სხვა უჯრედებისაგან, რომ ქრომოსომების არასრულ ნაკრებს შეიცავს. ყოველ სასქესო უჯრედში ქრომოსომების რაოდენობის მხოლოდ ნახევარია. სასქესო უჯრედების შერწყმით მიღებულ ახალ უჯრედს ქრომოსომების ნორმალური რაოდენობა აქვს — ნახევარი დედისა და ნახევარი — მამისა.
დომინანტი გენები
ჩვენს მიერ მემკვიდრეობით მიღებულ ნიშან-თვისებებს ქრომოსომათა წყვილები განსაზღვრავს, მაგრამ თუკი ყოველი ნიშან-თვისება ორი გენის მოქმედების შედეგია, რომელმა მათგანმა იმოქმედა?
ჩვენ მიერ მიმკვიდრეობით მიღებული ყოველი ორი გენიდან ერთი დომინანტია, ანუ ის მეორე მათგანზე დომინირებს (ბატონობს) და სწორედ იგი ახდენს უპირატეს გავლენას ნიშან-თვისების განვითარებაზე. მაგალითად, ბარდას აქვს გენი, რომელიც განსაზღვრავს, როგორი იქნება მისი მარცვალი — გლუვი თუ დანაოჭებული. მცენარეს, რომელიც ორივე მშობლისაგან გლუვი თესლის გენებს იღებს, გლუვი მარცვალი ექნება, ხოლო მცენარე, რომელმაც დანაოჭებულობის ორი გენი მიიღო, მარცვალსაც დანაოჭებულს წარმოქმნის. თუმცა, გლუვი მარცვლის გენი დანაოჭებული მარცვლის გენზე დომინირებს, ამიტომ თუ მცენარემ ერთი მშობლისაგან გლუვი მარცვლის გენი მიიღო, ხოლო მეორესაგან — დანაოჭებული, იგი მაინც მხოლოდ გლუვ თესლს წარმოქმნის.
დომინანტობის ასეთი თვისება ნიშნავს, რომ ყოველ მცენარესა და ცხოველს ქრომოსომებში ბევრი ,,ფარული'' გენი აქვს, რომლებიც არ ვლინდება, რადგან მათ დომინანტი გენები ნიღბავს.
გენური ინჟინერია
მეცნიერები ჩასწვდნენ გენეტიკის საიდუმლოებებს და მოახერხეს ცოცხალი უჯრედების შექმნა, რომლებსაც სასარგებლო თვისებები მიანიჭეს. მაგალითად მიკრობები (პაწაწინა, ერთუჯრედიანი ორგანიზმები — ბაქტერიები და საფუარი) შეიძლება ისე შეიცვალოს, რომ სამკურნალოდ გამოსადეგი ვაქცინები, ჰორმონები და სხვა ქიმიური ნივთიერებები წარმოქმნას, რომლებსაც, ჩვეულებრივ, ადამიანის ორგანიზმი გამოიმუშავებს.
გენურ ინჟინერიას მრავალგვარი გამოყენება აქვს, მაგრამ ადამიანი უფრთხის მის ფართოდ გავრცელებას. ოდესმე შეიძლება ხელოვნურად შეიქმნას ბავშვი, რომელსაც საგანგებოდ შერჩეული ნიშან-თვისება ექნება.
აზერბაიჯანი ევროვიზიის სიმღერის კონკურსზე
thumb||right|250px|[[ევროვიზია 2008|2008 წლის ევროვიზიაზე]] thumb||right|250px|[[ევროვიზია 2009|2009 წლის ევროვიზიაზე]] აზერბაიჯანი ევროპის სამაუწყებლო კავშირში 2007 წლის 15 ნოემბერს მიიღეს. მისი დებიუტი 2008 წლის ევროვიზიაზე იყო. ქვეყნის პირველი წარმომადგენლებმა ელნურ გუსეინოვმა და სამირ ჯავაზადემ სკანდალური სიმღერით, „Day After Day“ ბელგრადში მე-8 ადგილი დაიკავეს. შემდეგი წლის კონკურსზე აზერბაიჯანი არაშმა და აისელ თეიმურზადემ წარადგინეს. მათ სიმღერით „Always“, ქვეყანას ბრინჯაოს საპრიზო ადგილი მოუტანეს. შემდეგ აღინიშნა, რომ აზერბაიჯანი სახელი ევროვიზიაზე შვედეთის მოქალაქე, წარმოშობით ირანელმა დაიცვა. თუმცა როგორც გაირკვა არაში ეთნიკურად აზერბაიჯანელი იყო.
მონაწილეები
საშუალო ადგილი: 6,4
ხმის მიცემის ისტორია (2008-2009)
აზერბაიჯანის მიერ გაცემული უმაღლესი შეფასებები...
უმაღლესი შეფასებები აზერბაიჯანს ..
ლოს-ლიანოს-დე-არიდანე
ლოს-ლიანოს-დე-არიდანე (Лос-Льянос-де-Аридане) — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ პალმაზე. ფართობი — 35,79 კმ². მოსახლეობა — 20 551 კაცი (2022 წ.).
სქოლიო
კატეგორია:სანტა-კრუს-დე-ტენერიფეს მუნიციპალიტეტები
Leptogenys confucii
Leptogenys confucii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ჩეხური ლუდი
მინი| პილსნერ ურქელი ჩეხური ლუდი (pivo ) — გრძელი ისტორიის მქონე ლუდის ინდუსტრია ჩეხეთის რესპუბლიკაში, რომელიც სათავეს იღებს 993 წელს ბრევნოვის მონასტერში. XII საუკუნიდან ქალაქ ბრნოს ჰქონდა ლუდის ხარშვის უფლება, ხოლო პლზენსა და ჩესკე-ბუდეიოვიცეს (Pilsen და Budweis გერმანულად) XIII საუკუნიდან ჰქონდათ ლუდსახარში.
ყველაზე გავრცელებული ჩეხური ლუდი არის პილსნერის ტიპის მკრთალი ლაგერები, რომელთათვისაც დამახასიათებელია გამჭვირვალე ოქროსფერი, მაღალი ქაფითა და მსუბუქი არომატით. ჩეხეთის რესპუბლიკაში მსოფლიოში ერთ სულ მოსახლეზე ყველაზე მეტ ლუდს მოიხმარენ.
უდიდესი ჩეხური ლუდის ქარხნებია პილსნერ ურქელი, სტაროპრამენი  და ბუდვაისერ ბუდვარი.
ისტორია
მინი| ერთი ჭიქა გაუფილტრავი მუქი ლუდი ლუდის ისტორია თანამედროვე ჩეხეთში, ძველად კი ბოჰემიაში, მორავიაში და სილეზიაში, ჯერ კიდევ VI საუკუნეში, სლავურ მიგრაციამდე დაიწყო, თუმცა ინგრედიენტები განსხვავდებოდა დღევანდელი შემადგენლობისაგან.
სვიას იყენებდნენ ლუდის დასამზადებლად და ექსპორტს უკვე აწარმოებდნენ XII საუკუნეში. ქალაქების უმეტესობაში მინიმუმ ერთი ლუდსახარში იყო, ბოჰემიის ყველაზე ცნობილი ლუდსახარში ქალაქებია ჩესკე-ბუდეიოვიცე, პლზენი და პრაღა.
ლუდის კატეგორიები
მინი|ჩეხური ლაგერი ჩეხეთის რესპუბლიკაში წარმოებული ლუდის უმეტესობა ლაგერია. ჩეხური ლუდი ერთმანეთისგან განსხვავდება ფერის მიხედვით და არსებობს: მკრთალი (Světlé), ქარვისფერი (Polotmavé), მუქი (Tmavé) და შავი (Černé). მათი სიმძლავრე 3 - 9 % ალკოჰოლის შემცველობითაა. ასევე შესაძლებელია დაამზადონ ზედა ფერმენტირებული ხორბლის ლუდი (Pšeničné pivo).
ჩეხეთში კვლავ ჩვეულებრივია ლუდის სიძლიერის ეტიკეტირება ეგრეთ წოდებული ხარისხის მასშტაბით (ჩეხურად: Stupňovitost). იგი გამოიხატება საქაროზის წონით პროცენტულ წილში და უთითებენ მის პროცენტულ მაჩვენებლს.
ჩეხეთის კანონის თანახმად, ლუდის კატეგორიები, განურჩევლად ფერისა და სტილისა, არის:
მსუბუქი (lehké) - ლუდი, რომელიც იხარშება 8 ° -ზე დაბლა და 100 მლ-ზე 130 კჯ-ზე ნაკლები.
დაწურული (výčepní) - რომელიც შესაძლებელია ჩამოისხას ბოთლებში,იხარშება 8 ° –დან 10 ° –მდე.
ლაგერი (ležák) - ლუდი, რომელიც იხარშება 11 ° და 12,99 °-ს  შორის.
სპეციალური (speciál) - ლუდი, რომელიც მზადდება 13 ° -ზე ზემოთ.
თავდაპირველად, პილსნერი სპეციფიკური ტერმინი იყო პლზეში მოხარშული ლუდისთვის ( Pilsner Urquell დარეგისტრირდა სავაჭრო ნიშნის მიხედვით, როგორც პირველი ლუდსახარში). ამ ტერმინში იგულისხმება ნებისმიერი მკრთალი, სვიის ლაგერი ორიგინალი ლუდის იმიტაციის შედეგად, განსაკუთრებით გერმანიაში. ამ კუთხით ჩეხეთსა და გერმანიას საერთო სტილი აქვთ.
ფესტივალები
მინი|ჩეხეთის ლუდის ფესტივალი [[პრაღა|პრაღაში]] ჩეხეთში უამრავი ლუდის ფესტივალია. ერთ-ერთი მათგანია პილსნერ ფესტი, ორდღიანი ლუდის ფესტივალი, რომელიც ყოველწლიურად ტარდება ლუდსახარშ პილსნერ ურქელის მიერ პლზენ-ში ადგილობრივი მუსიკალური ჯგუფების მუსიკით, ქალაქის ოთხ სცენაზე.
ჩეხეთის ლუდის ფესტივალი (Český pivní festival) პრაღაში არის ყველაზე დიდი ლუდის ფესტივალი ჩეხეთში, რომელიც მაისში ყოველწლიურად 17 დღის განმავლობაში ტარდება. ფესტივალის სტუმრებს შეუძლიათ დააგემოვნონ 70 ბრენდზე მეტი ჩეხური ლუდი.
ექსპორტი
ორმოცზე მეტი სამრეწველო ლუდსახარში და სამოცდაათი მცირე და საშუალო საოჯახო ლუდსახარში არსებობს ჩეხეთში. ლუდს ჩეხეთის რესპუბლიკის ექსპორტში ერთ-ერთი ყველაზე მნიშვნელოვანი წილი აქვს. 2016 წელს ევროკავშირში დაახლოებით 3,68 მილიონი ჰექტოლიტრი ლუდი გავიდა. 2017 წლის მონაცემებით, ჩეხეთის რესპუბლიკა მეათე ადგილზეა მსოფლიოში ლუდის ყველაზე მსხვილ ექსპორტიორთა სიაში, ექსპორტის მოცულობამ 273,9 მლნ დოლარს მიაღწია და მსოფლიო ლუდის ექსპორტის 1,9 პროცენტია. ევროპის მასშტაბით ჩეხეთი ლუდის ყველაზე დიდ მწარმოებლებში მეშვიდე ადილს იკავებს.
სქოლიო
კატეგორია:ალკოჰოლური სასმელები კატეგორია:სასმელები კატეგორია:ლუდი
დირბი
დირბი — სოფელი საქართველოში, შიდა ქართლის მხარის ქარელის მუნიციპალიტეტში (თემის ცენტრი). მდებარეობს შიდა ქართლის ვაკეზე, მდინარე აღმოსავლეთის ფრონის მარჯვენა ნაპირზე. ზღვის დონიდან 735 მეტრი, ქარელიდან 16 კილომეტრი.
ისტორია
1650 წელს როსტომ მეფემ განუახლა დირბის მონასტერს შეუვალობის წიგნი, გაათავისუფლა სამეფო გადასახადებისგან (გარდა ლაშქრობა-ნადირობის მოვალეობისა) და დაუტოვა იერუსალიმის ჯვრის მონასტრის გადასახადი- 6000 თეთრი გასაგზავნი „ვერცხლად იერუსალიმს“. დირბის ქვეყანა შედიოდა მროველის (რუისის საეპისკოპოსოს) სამწყსოში, ხოლო მამულების მმართველი იყო ჯვარის მამა ნიქოზელი (ნიქოზის ეპისკოპოსი). 1785 წელს მეფე ერეკლე II ბრძანებით დირბის კვლავ განუახლა შეუვალობა. მანვე, როდესაც ლეკთა წინააღმდეგ საბრძოლველად ქართლის სამეფო ოლქებად, სამდევროებად დაყო, სოფელ დირბის მიმდებარე სოფლებით მეოთხე ადგილი მიაკუთვნა, რაც იქ არსებული ციხესიმაგრის დიდ სტრატეგიულ მნიშვნელობაზე მეტყველებს.
1745 წელს დირბის ციხეს, რომელიც იოანე ხერხეულიძეს გაუმაგრებია, ლეკების ჯარი შემოერტყა. დირბელებს მიეშველნენ თეიმურაზ II და ერეკლე II გაერთიანებული ჯარით. ქართველთა ლაშქარმა გაიმარჯვა და დირბი გაანთავისუფლა. დირბის ციხესიმაგრემ იხსნა მოსახლეობა ტყვეობისა და გაძარცვისაგან 1753 წელს ლეკებთან ბრძოლის დროს. 1902 წლის 6 აგვისტოს და 1903 წლის გაზაფხულზე დირბში მოხდა აგრარულ-რევოლუციური ხასიათის გამოსვლები. მემამულეებმა მოითხოვეს გლეხებს მოუსავლობიანობის გამო ღალა ფულით გადაეხადათ. ამან გამოიწვია გლეხების უკმაყოფილება. მდგომარეობა გაამწვავა გზის დაკეტვამ და საძოვრების სახნავად გადაქცევამ. გლეხები თავს დაესხნენ მონასტერს, იერიში მიიტანეს კანცელარიაზე და გამოიხსნეს იქ დაკავებული თანასოფლელები. სოფელში შეიარაღებული რაზმის თანხლებით ჩავიდა მაზრის უფროსი, დააპატიმრეს 17 გლეხი.
1921 წელს დირბის თემს შეუერთდა სოფლები დვანი და ავნევი. დირბის თემი შედიოდა გორის მაზრის რუისის რაიონში.
დემოგრაფია
1804 წლისათვის დირბში ცხოვრობდა 64 კომლი. ყმა-მამულები ეკუთვნოდა მროველს და მაჩაბელს. მოზრდილი სოფელია. 2014 წლის აღწერის მონაცემებით, სოფელში ცხოვრობს 2569 ადამიანი.
ღირსშესანიშნაობები
სოფელში მრავალი არქიტექტურული და არქეოლოგიური ძეგლია. მათ შორისაა გვიანი ბრინჯაოს – ადრინდელი რკინის ხანის ზენაჯვრის გორა, ფეოდალური ხანის სამარხი, ღვთისმშობლის სახელობის სამნავიანი ბაზილიკა და მისი კომპლექსი (მ.შ. ნასოფლარი), XIX საუკუნის ყველაწმინდის ეკლესია, XVII–XVIII საუკუნის ციხე-დარბაზი, გვიანი ფეოდალური ხანის წმინდა გიორგის ეკლესია, X საუკუნის წმინდა გიორგის ზედაჯვრის ეკლესია, XIX საუკუნის წმინდა თევდორეს ეკლესია. შიდა ქართლის 1955 წლის დაზვერვითმა ექსპედიციამ დირბში მიაკვლია გვიანი ბრინჯაოს ხანის სამოსახლო გორას.
სქოლიო
კატეგორია:ქარელის მუნიციპალიტეტის სოფლები
The Blue Room (EP)
The Blue Room — ჯგუფ Coldplay-ის მესამე EP. ასევე ის პირველი გამოცემაა, რომელიც ჯგუფმა 1999 წლის აპრილში ხმის ჩამწერ ლეიბლ Parlophone-თან კონტრაქტის გაფორმების შემდეგ გამოუშვა.
სიმღერა Don't Panic ამ დისკზე განსხვავებული ვერსიითაა შესული, ვიდრე ალბომ Parachutes-ში შესული ვერსია. ორი სიმღერა მათი Safety EP-დან არის აღებული. Bigger Stronger და შემოკლებული Such a Rush ასევე აღებულია წინა EP-დან.
ალბომის ყდა აღებულია National Geographic Magazine-ის 1997 წლის გამოცემიდან.
თავდაპირველად ამ EP-ს მხოლოდ 5000 ასლი გამოვიდა. უფრო მეტი რაოდენობითაა ხელმისაწვდომი მისი 2001 წლის ხელმეორე გამოცემა.
ჩაიარხი
ჩაიარხი (Çayarxı) — სოფელი აზერბაიჯანში, გოქჩაის რაიონში. მოსახლეობის რაოდენობა  —   1 574  კაცი.
რესურსები ინტერნეტში
კატეგორია:გოქჩაის რაიონის სოფლები
ბეტმენი (1989 წლის ფილმი)
გადაღება
1979 წელს შეძენილი იქნა უფლებები ფილმის გადაღებაზე, მაგრამ სანამ ამ საქმეს ბარტონმა მოჰკიდა ხელი, ბევრი რამ შეიცვალა და მსახიობების სიებიც გადახალისდა. ფილმი გადაღებული იქნა ცნობილ სტუდიაში Pinewood Studios, 1988 წლის ოქტომბერში - 1989 წლის იანვარში. სტუდიაში შეეცადნენ გოთემის ქალაქი გადმოეცათ ისეთი სახით, როგორიც იგი კომიქსში გვხვდება.
შეფასება
კრიტიკოსებმა ფილმს მაღალი შეფასება მისცეს, რომ არაფერი ვთქვათ ფინანსურ წარმატებაზე, თუმცა 2008 წლის ფილმმა ბნელი რაინდი მოხსნა მისი რეკორდი. 1989 წლის ფილმის გავლენით შეიქმნა ანიმაციური სერიალი ბეტმენი: ანიმაციური სერიალი და საფუძველი ჩაეყარა ბეტმენის სხვა ფილმების ციკლებს. მაგრამ 1992 წელს ფილმის პროდიუსერებმა, უსლანმა და მელნიკერმა დატოვეს პროექტი, რადგანაც ფილმის შემოსავლიდან სულ მცირე თანხა მიიღეს.
ჭიანჭველა Z
ჭიანჭველა Z (Antz) — ამერიკული სრულმეტრაჟიანი ანიმაციური ფილმი. DreamWorks Animation-სა და კინოგაერთიანება DreamWorks Pictures-ის ერთობლივი ნაწარმოები. პრემიერა 1998 წლის 19 სექტემბერი გაიმართა. რეჟისორი — ერიკ დარნელი და ტიმ ჯონსონი.
სქოლიო
კატეგორია:ინგლისურენოვანი ფილმები კატეგორია:პიქსარის ანიმაციური ფილმები კატეგორია:1998 წლის ანიმაციური ფილმები კატეგორია:ამერიკული ანიმაციური ფილმები კატეგორია:DreamWorks Animation-ის ფილმები
Leptogenys conigera
Leptogenys conigera — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ანდჰრა-პრადეშის ოლქების სია
ანდჰრა-პრადეშის შტატის ოლქი – შტატის ადმინისტრაციული ერთეული, რომელიც იმართება ინდოეთის ადმინისტრაციული სამსახურის ჩინოვნიკის მიერ (კომისარის დამხმარე). მას ექვემდებარება მრავალი განყოფილება, დეპარტამენტი და სახალხო მეურნეობის პასუხისმგებელი პირები.
მიმდინარე პერიოდში ანდჰრა-პრადეშის შტატი ითვლის 13 ოლქს.
ოლქების სია
*
Andhra Pradesh
ჭრიჭინა (ფილმი)
ჭრიჭინა — 1954 წლის ქართული მხატვრული ფილმი. გადაღებულია მარიამ ბარათაშვილის პიესა "მარინეს" მიხედვით.
სიუჟეტი
სიმღერებითა და იუმორით აღსავსე ფილმი ახლად სკოლადამთავრებულ სოფლელ გოგონაზე მოგვითხრობს, რომელსაც სწავლასა და შრომას სიმღერა და თამაში ურჩევნია. იგი დიდად არც მისაღებ გამოცდებზე ჩაჭრას განიცდის, რადგან შეყვარებულია. მაგრამ ერთი გაუგებრობა ყველაფერს თავდაყირა აყენებს. თავისი თანასოფლელი სეხნიის ნაცვლად სოციალიტური შრომის გმირად სატრფოს ახლობლები მას მიიჩნევენ. ამ გარემოებას თან ერთვის სხვა კურიოზული სიტუაციები. ჭრიჭინას შეგნებაში ღრმა ძვრები ხდება, შერცხვენილი თანასოფლელებსა და შეყვარებულს მალე დაუმტკიცებს, რომ შესწევს შრომისა და სწავლის უნარი.
ნოვონადეჟდინო (ბაშკირეთი)
ნოვონადეჟდინო (Яңы Надеждин; Новонадеждино) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.
2010 წლის მონაცემებით, სოფელში ცხოვრობს 770 ადამიანი. რაიონულ ცენტრ ბლაგოვეშჩენსკიდან დაშორებულია 20 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 41 კმ-ით.
2002 წლის აღწერის მიხედვით, მოსახლეობის უმრავლესობას რუსები (53%) და ბაშკირები (26%) შეადგენენ.
სქოლიო
კატეგორია:ბლაგოვეშჩენსკის რაიონის სოფლები
ბჰიმბეტკა
ბჰიმბეტკა – არქეოლოგიური ადგილი და იუნესკოს მსოფლიო მემკვიდრეობის ძეგლი ინდოეთში, მადჰია-პრადეშის შტატში. ბჰიმბეტკის გამოქვაბულებში დადასტურებულია ინდოეთში ადამიანის ცხოვრების ყველაზე ადრეული ნაკვალევი. ანალიზის შედეგად ამ თავშესაფარში ადამიანი ცხოვრობდა დაახლოებით 100 000 წლის წინ.
სქოლიო
კატეგორია:მსოფლიო მემკვიდრეობის ძეგლები ინდოეთში
კით ჯარეტი
კით ჯარეტი (Keith Jarrett; დ. 8 მაისი, 1945, პენსილვანია, აშშ) — ამერიკელი ჯაზის პიანისტი და კომპოზიტორი (ასევე უკრავს სოპრანო-საქსოფონზე და დასარტყმელ ინსტრუმენტებზე). ის უკრავდა ჩიკ კორეასთან ერთად მაილს დეივისის ჯგუფში. ჯარეტი გიორგი გურჯიევის სულიერ სწავლებებს იზიარებს და მისდევს, ამიტომ 1980 წელს მას ალბომი Sacred Hymns მიუძღვნა.
სქოლიო
კატეგორია:ამერიკელი პიანისტები კატეგორია:ჯაზის შემსრულებლები კატეგორია:დაბადებული 1945 კატეგორია:დაბადებული 8 მაისი
პუნტაგორდა
პუნტაგორდა (Puntagorda) — მუნიციპალიტეტი ესპანეთში, შედის კანარის კუნძულების ავტონომიური გაერთიანების სანტა-კრუს-დე-ტენერიფეს პროვინციის შემადგენლობაში. მდებარეობს კუნძულ პალმაზე. ფართობი — 31,1 კმ². მოსახლეობა — 2293 კაცი (2022 წ.).
კუ ნინძები (1987 წლის ტელესერიალი)
„კუ ნინძები“ — 1987-1996 წლების ანიმაციური სერიალი, რომელიც ეფუძნება კუ ნინძების კომიქსების გმირების თავგადასავლებს.
სერიალის შემქმნელია კომპანია Murakami-Wolf-Swenson. თითოეული სერიის ხანგრძლივობა დაახლოებით 22 წუთია.
აშშ-ში სერიალი გადიოდა სახელწოდებით Teenage Mutant Ninja Turtles, მაგრამ ევროპაში დროებითი ცენზურის გამო მას Teenage Mutant Hero Turtles ერქვა.
რესურსები ინტერნეტში
კატეგორია:კუ ნინძები კატეგორია:ანიმაციური სერიალები კატეგორია:1980-იანი წლების ამერიკული ანიმაციური სერიალები კატეგორია:1990-იანი წლების ამერიკული ანიმაციური ტელესერიალები
ティーンエイジ・ミュータント・ニンジャ・タートルズ
შეფერდს ბუშ მარკეტი (მეტროსადგური)
შეფერდს ბუშ მარკეტი (ყოფილი შეფერდს ბუში ჰამერსმით-ენდ-სიტის ხაზზე; Shepherd's Bush Market) — ლონდონის მეტროპოლიტენის ერთ-ერთი სადგური, რომელიც შეფერდს ბუშში მდებარეობს. სადგურის ძველი სახელწოდება — შეფერდს ბუში 2008 წელს შეიცვალა, რათა მომხდარიყო მისი განსხვავება იგივე სახელწოდების მქონე სადგურისგან, რომელიც ცენტრალურ ხაზზე მდებარეობს.
კატეგორია:ჰამერსმით-ენდ-სიტის ხაზის სადგურები
სისხლის პლაზმა
სისხლის პლაზმა — სისხლის თხიერი ნაწილი, რომელშიც შეწონილ მდგომარეობაში იმყოფება სისხლის ფორმიანი ელემენტები. მის შედგენილობაში შედის ცილები, ნახშირწყლები, ლიპიდები, ელექტროლიტები, ჰორმონები, ვიტამინები, გახსნილი აირები და ნივთიერებათა და ნივთიერებათა ცვლის შუალედი პროდუქტები.
სისხლის პლაზმის ცილები, რომელთა რაოდენობა 7-8%-ს შეადგენს, მონაწილეობენ წყლის ცვლაში, ჰორმონების, ვიტამინების, ცხიმების ტრანსპორტში, სისხლის შედედების პროცესში. ელექტროლიტები იცავენ ოსმოსური წნევის მუდმივობას, სისხლის აქტიურ რეაქციას, გავლენას ახდენენ კოლოიდების მდგომარეობასა და ნივთიერებათა ცვლაზე. სისხლის პლაზმა შეიცავს მთელ რიგ ფერმენტებს, რომლებიც მონაწილეობენ ნივთიერებათა ცვლისა და სისხლის შედედების პროცესში.
რესურსები ინტერნეტში
სისხლის პლაზმა — MedGeo.Net
კატეგორია:სისხლი
Blood
თელეთის ბრძოლა
ბრძოლა გაიმართა სოფ. თელეთთან (ახლანდელი გარდაბნის მუნიციპალიტეტი). პირველ შეტაკებაში ქართველებმა მტერი უკუაქციეს, მაგრამ მტრის სარდლობამ ჯარი შემოაბრუნა და კვლავ შეუტია ქართველთა ლაშქარს. უფლისწული ლუარსაბი ენერგიულად ეკვეთა მტერს, მოსწყვიტა ერთი ფრთა და გაქცეულ ყიზილბაშებს უკან დაედევნა. მაგრამ შაჰს რჩეული რაზმი ჩაესაფრებინა. როდესაც მტერს დადევნებული ქართველები ამ ადგილს გასცდნენ, ყიზილბაშებმა ზურგიდან დაარტყეს მათ. ქართველები დამარცხდნენ. მეფე შიდა ქართლში დაბრუნდა და ახალი ბრძოლისათვის სამზადისს შეუდგა. შაჰის ჯარმა ქალაქისთავის ღალატით თბილისი აიღო, ააოხრა, ეკლესიები გაძარცვა, გადაწვა და თბილისის ციხეში თავისი გარნიზონი ჩააყენა.
თელეთის ბრძოლის შესახებ ქართულ ისტორიოგრაფიაში აზრთა სხვადასხვაობაა. აკადემიკოსი ნ. ბერძენიშვილს თელეთის ბრძოლა ნამდვილ ფაქტად მიაჩნდა. მკვლევართა ერთი ნაწილის აზრით (დ. კაციტაძე, რ. კიკნაძე), შაჰ-ისმაილ I საქართველოში არ ყოფილა. ვახუშტის თელეთის ბრძოლის ფაქტი სჯეროდა, მაგრამ საეჭვოდ თვლიდა ამ ბრძოლაში თვითონ მონაწილეობას. „ქართლის ცხოვრების“ მიხედვით, შაჰ-ისმაილ I-ის ეს ლაშქრობა ლუარსაბ I-ის დროს მოხდა.
ლიტერატურა
კატეგორია:საქართველოს ბრძოლები კატეგორია:ქართლის სამეფო კატეგორია:XVI საუკუნის ბრძოლები კატეგორია:ირანის ბრძოლები
ლობიო
ლობიო (Phaseolus) — ერთ და მრავალწლოვან მცენარეთა გვარი პარკოსანთა ოჯახისა. მოიცავს 150-ზე მეტ სახეობას, რომლებიც ამერიკის, აზიისა და აფრიკის ტერიტორიაზე იზრდება.
კულტურაში დაახლოებით 20 სახეობაა, რომელთაგანაც სასურსათო მნიშვნელობა 7-ს აქვს. უფრო გავრცელებული სახეობაა ჩვეულებრივი ლობიო (Phaseolus vulgaris), რომელიც ყველა კონტინენტზე მოჰყავთ. ეს არის საგაზაფხულო ერთწლოვანი ფორმის ღეროს სიმაღლე 20-45 სმ, ხოლო ხვიარა ფორმებისა — 2-5 მ აღწევს. ნაყოფი პარკია, რომლის სიგრძე 7-იდან 28 სმ-მდეა, აქვს 3-7 თესლი. თესლი სფეროსებრი, წაგრძელებული და თირკმელისებრია, ფერად თეთრი, მოწითალო, ყავისფერი ან ჭრელი. 1000 თესლის მასა 250-იდან 400 გ-მდეა. მცენარე სითბოს და სინათლის მოყვარულია, შედარებით გვალგამძლეა, ხარობს თითქმის ყველანაირ ნიადაგზე.
როგორც ჩვეულებრივი ლობიო, ისე მისი ყველა სხვა კულტურული სახეობა სასურსათო ცხოველთა საკვები, სასიდერაციო და დეკორატიული მცენარეა. ლობიოს მარცვალი შეიცავს 31%-მდე ცილას, 50-60% ნახშირწყლებს, 3,6%-მდე ცხიმს. საჭმელად იყენებენ მწიფე თესლს (მარცვალს) და მისგან დამზადებულ ფქვილს, მწვანე პარკს; ცხოველთა საკვებად — მწვანე მასას, მის სილოსს (სიმინდთან ერთად), ჩალას.
ლობიოს ბევრი სახეობის სამშობლოა ცენტრალური და სამხრეთი ამერიკა. ჩვეულებრივი ლობიო ამერიკიდან ევროპაში შემოიტანეს XVI საუკუნეში. რუსეთში მისი მოყვანა XVIII საუკუნის დამდეგიდან დაიწყეს. დასავლეთ საქართველოში, კერძოდ, გურიასა და სამეგრელოში ლობიო XVI საუკუნიდანაა კულტივირებული. აღმოსავლეთ საქართველოში უფრო მოგვიანებით გავრცელდა. ლობიოს საქართველოში უკავია — 11,3 ათასი ჰა ფართობი (1979), იგი სამარცვლე პარკოსანთა შორის პირველ ადგილზეა. მაღალმთიანი ზონის გარდა ყველგან მოჰყავთ. დარაიონებული ჯიშებია: წითელი, ინდური, ლიახვი, ჩიტიკვერცხა, ბერპი, ცანავა — 3 და სხვა. ლობიოს ყველაზე მეტად აზიანებენ ლობიოსა და ბარდის მემარცვლიები; დაავადებიდან ანთრაკნოზი და ბაქტერიოზი.
რესურსები ინტერნეტში
კატეგორია:ფარვანასებრნი კატეგორია:საჭმელი მცენარეები
გვადალუპე
გვადალუპე (Guadalupe) შეიძლება იყოს:
Leptogenys conradti
Leptogenys conradti — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ლობოროტის ქედი
ლობოროტის ქედი — მესხეთის ქედის ჩრდილოეთი განშტოება, მდინარეების წაბლარასწყლის (ხანისწყლის მარცხენა შენაკადი), სუფსისა და სულორის (რიონის მარცხენა შენაკადი) წყალგამყოფი. მერიდიანული მიმართულებისაა, იწყება მწვერვალ მეფისწყაროდან, გამოიყოფა გურიის (ნიგოეთის) და შუაგორის შტოქედები. აგებულია შუაეოცენური ტუფ-ბრექსიებით, ტუფებითა და ანდეზიტური განფენით. კალთები ციცაბო და ძლიერ დაღარული აქვს, თხემი — ფართო. ქედზე აღმართულია მწვერვალები: დიდი ლობოროტი (2730 მ), პატარა ლობოროტი (2415 მ), თაფლოვანი (2323 მ), შუაგორა (2268 მ), ლამაზგორა (2174 მ) და სხვა. კალთები ქვემოთ შემოსილია შერეული ფართოფოთლოვანი ტყით, ზემოთ წიფლნარ-მუქწიწვოვნებით. თხემზე სუბალპური ლიხი და ალპური მდელოებია.
ლიტერატურა
კატეგორია:გურიის მხარის ქედები
Music for the Jilted Generation
Music for the Jilted Generation — ბრიტანული ელექტრონული ჯგუფ The Prodigy-ს მეორე სტუდიური ალბომი, გამოცემული 1994 წელს. 2008 წელს ის გამოიცა დისკის More Music for the Jilted Generation სახით, დამატებითი სიმღერებით. ალბომს დიდი წარმატება ხვდა წილად, სინგლების No Good (Start the Dance), Voodoo People და Poison შემდეგ.
სიმღერების სია
ყველა კომპოზიციის ავტორია ლიამ ჰაულეტი.
The Narcotic Suite
სქოლიო
კატეგორია:The Prodigy-ს ალბომები კატეგორია:1994 წლის ალბომები კატეგორია:XL Recordings-ის ალბომები
ჯესი ჯეი
ადრეული წლები და კარიერის დაწყება
კარიერა შოუ-ბიზნესში ჯესიმ დაიწყო 1999 წელს, 11 წლის ასაკში, როდესაც დაიწყო გამოსვლა ვესტ ენდში, ენდრიუ ლოიდ უებერის მიუზიკლში „დაუსტვინე ქარის მიმართულებით“. 2 წლის მანძილზე მასში როლის შესრულების შემდეგ გადაწყვიტა მუსიკალური კარიერით უფრო სერიოზულად დაკავებულიყო და ლონდონის საშემსრულებლო ხელოვნებისა და ტექნოლოგიათა სკოლაში მუსიკალური თეატრის ფაკულტეტი დაამთავრა. გარკვეული დროის მანძილზე იყო გოგონათა ჯგუფის Soul Deep წევრი.
კარიერა
პირველი სიმღერა, „Big White Room“ ჯესიკამ 17 წლის ასაკში დაწერა. მისი შინაარსი უკავშირებოდა საავამყოფოს მოგონებებსა და ურთიერთობას ბიჭთან, რომელიც სხვა პალატაში იწვა. ჯესიმ იცოდა, რომ მან გულზე ოპერაცია გადაიტანა და ლოცულობდა, რათა გადარჩენილიყო, მაგრამ შემდეგ დღეს პაციენტი გარდაიცვალა. ჯესიკას თქმით, სიმღერის დაწერა მაშინვე სურდა, მაგრამ ამისათვის თავს პატარად თვლიდა. საგულისხმოა, რომ სიმღერის ვიდეო, ატვირთული YouTube-ზე, პოპულარული გახდა და მასზე დაახლოებით 70 ქავერ-ვერსია იქნა ჩაწერილი.
17 წლის ასაკში ჯესიმ ხელი მოაწერა ლეიბლ Gut Records-თან კონტრაქტს. მაგრამ კომპანია გაკოტრდა ალბომის გამოცემამდე. შემდეგ ჯესიმ მოაწერა ხელი კონტრაქტს Sony ATV-სთან და დროებით აშშ-ში საცხოვრებლად გადავიდა. ამ პერიოდში დაწერილი რამდენიმე სიმღერა ჰიტ-სინგლად იქცა, მათ შორის, მაილი საირუსისათვის დაწერილი „Party in the U.S.A“. 2008 წელს ჯესიმ მონაწილეობდა მიიღო სინდი ლოუპერის ტურნეში.
პირადი ცხოვრება
2014 წელს ინტერვიუში Daily Mirror-თან მომღერალმა ახსენა, რომ ჰქონია ურთიერთობა როგორც მამაკაცებთან, ასევე ქალებთან: „ჩემთვის ბისექსუალობა ფაზა იყო. მაგრამ არ ვამბობ, რომ იგი ყველას ცხოვრებაში ფაზა უნდა იყოს“.
სქოლიო
კატეგორია:დაბადებული 27 მარტი კატეგორია:დაბადებული 1988 კატეგორია:ინგლისელი პოპ-მომღერლები კატეგორია:Island Records-ის შემსრულებლები კატეგორია:XXI საუკუნის ინგლისელი მომღერლები
კერეტარო
კერეტარო (Querétaro) შეიძლება იყოს:
ზემო ხვედურეთი
ზემო ხვედურეთი — სოფელი საქართველოში, შიდა ქართლის მხარის ქარელის მუნიციპალიტეტში, თემის ცენტრი (სოფლები: თრეხვი, მეხეთი, ტყემალა, ქვენაფლავი, ქვემო ხვედურეთი, ღვლევი, ჭანდრები, ხეობა). მდებარეობს შიდა ქართლის ვაკეზე, მდინარე ხვედრულის (მტკვრის მარჯვენა შენაკადი) ხეობაში. ზღვის დონიდან 680 მეტრი, ქარელიდან 5 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 1188 ადამიანი.
ალტე პინაკოთეკა
ალტე პინაკოთეკა (, ძველი პინაკოთეკა  ) — ხელოვნების მუზეუმი. მდებარეობს მიუნხენში, გერმანიაში, კუნსტარეალის მხარეში. არის მსოფლიოში ერთ-ერთი უძველესი მუზეუმი, რომელიც ინახავს სხვადასხვა ძველი ოსტატის მხატვრულ ნამუშევრებს. მუზეუმში ძირითადად შენახულია მეთოთხმეტე-მეთვრამეტე საუკუნის ნამუშევრები, და სწორედ აქედან გამომდინარეობს მუზეუმის სახელიც. Neue Pinakothek, რომელიც ხელახლა აშენდა 1981 წელს, მოიცავს მეცხრამეტე საუკუნის ხელოვნებას, ხოლო Pinakothek der Moderne, რომელიც გაიხსნა 2002 წელს, თანამედროვე ხელოვნებას. სამივე გალერეა ბავარიის სახელმწიფო მხატვრობის კოლექციების ნაწილია.
შენობა
ბავარიის მეფე ლუდვიგ I-მა, ლეო ფონ კლენზეს 1826 წელს ვიტელსბახის კოლექციის გალერეისთვის ახალი შენობის აშენება უბრძანა. ალტე პინაკოთეკა იყო ერთ-ერთი უდიდესი მუზეუმი მთელს მსოფლიოში, სტრუქტურით და კონცეპტუალურად დაწინაურებული. პინაკოთეკის ნეო-რენესანსული ექსტერიერიც კი აშკარად გამოირჩევა მე-19 საუკუნის დასაწყისში გავრცელებული ციხის მსგავსი მუზეუმისაგან. თავის დროზე ძალიან თანამედროვე შენობა გახდა სამაგალითო სამუზეუმო ნაგებობა გერმანიასა თუ ევროპის სხვა ქვეყნებისთვის. მუზეუმი 1836 წელს გაიხსნა, მას შემდეგ კი ალტე პინაკოთეკას მსგავსი სხვა მუზეუმებიც გაიხსნა, მათ შორისაა ერმიტაჟის მუზეუმი, რომელიც სანქ-პეტერბურგში მდებარეობს, მსგავსი მუზეუმები ასევე გაიხსნა მსოფლიოს სხვა ქალაქებშიც: რომი, ბრიუსელი, კასელი და სხვა. ალტ=Panorama of the façade|მარცხნივ|მინი| ალტე პინაკოტეკა, სამხრეთის ფასადი მუზეუმის შენობა ძლიერ დაზიანდა მეორე მსოფლიო ომში, დაბომბვის შედეგად, მაგრამ მოგვიანებით შენობა გაანახლეს და საზოგადოებისთვის ხელახლა გაიხსნა 1957 წლის 7 ივნისს, გახსნის ცერემონიას ესწრებოდა პრეზიდენტი თეოდორ ჰოისი. მუზეუმის განახლების პროექტს ხელმძღვანელობდა ერნსტ ბაკნერი, რომელმაც იზრუნა იმაზე რომ შენობას თავისი პირვანდელი ორიგინალური სახე შეენარჩუნებინა. მორთული, ომამდელი ინტერიერი, მათ შორის დიდი ლოჯი სამხრეთ ფასადის ზედა სართულზე, არ აღუდგენიათ. ახალი კედლის საფარი შეიქმნა 2008 წელს. ოთახების მწვანე და წითელი ფერის დიზაინი დამახასიათებელი იყო მე-16 საუკუნის მრავალი ევროპული მუზეუმისთვის.
კოლექცია
მუზეუმი იმყოფება ბავარიის სახელმწიფო ფერწერის კოლექციების ზედამხედველობის ქვეშ, რომელიც ასევე ფლობს რამდენიმე ათასი ევროპული ნახატის გაფართოებულ კოლექციას, ნახატები ძირითადად შექმნილია მე-13 საუკუნიდან მე-18 საუკუნის ჩათვლით. მსოფლიოსთვის განსაკუთრებით მნიშვნელოვანია ადრეული იტალიური, ძველი გერმანული, ძველი ჰოლანდიური და ფლამანდური ნახატების კოლექცია.
ამ ნახატებიდან 800-ზე მეტია გამოფენილი ძველ პინაკოთეკში. 2014 წლიდან 2017 წლამდე რეკონსტრუქციული სამუშაოების გამო, მუზეუმის ზოგი ნაწილი მნახველისთვის მიუწვდომელი იყო.
ალტე პინაკოთეკას გააჩნია გერმანელი ძველი ოსტატების ყველაზე სრულყოფილი კოლექცია. სხვათა შორის, პინაკოთეკაში შემონახულია მრავალი გერმანელი მხატვრის ნახატები: ეფან ლოხნერის ღვთისმშობლის მიერ ქრისტეს შობა, მაიკლ პაჩერის ეკლესიის მამების სამსხვერპლო, მარტინ შონგაუერის წმინდა ოჯახი, ალბრეხტ დიურერის: ოთხი მოციქული, პაუმგარტნერის საკურთხეველი, ავტოპორტრეტი, ჰანს ბალდუნგ გრიენის მარგრეივ კრისტოფი ბადენი, ალბრეხტ ალტდორფერის ისოს ბრძოლა, კრანახის გოდება ჯვრის ქვეშ, ჰოლბეინის წმინდა სებასტიანის საკურთხეველი; მათის ნაითჰარდტის Erasmus und Maurice, ჰანს ფონ აახენის სიმართლის ტრიუმფი, ადამ ელშაიმერის ფრენა ეგვიპტეში და იოჰან ლისის კლეოპატრას სიკვდილი.
მსოფლიოში ერთ-ერთი ყველაზე შთამბეჭდავი კოლექციაა, განსაკუთრებით ადრეული ჰოლანდიური ნახატებისთვის. კოლექციის ნაწილია ისეთი შედევრები როგორიცაა ვან ეიკი და სხვა განსაკუთრებული ნახატები, მათ შორისაა: როგირ ვან დერ ვეიდენის წმინდა კოლუმბას სამსხვერპლო, დიერიკ ბუტსის Ecce Agnus Dei, ლუკას ვან ლეიდენის ღვთისმშობელი და ბავშვი მარიამ მაგდალელთან და დონორთან ერთად, ჰიერონიმუს ბოშის ფრაგმენტი ბოლო განკითხვიდან, ჰანს მემლინგის ღვთისმშობლის შვიდი სიხარული და სხვა.
ეს განყოფილება შეიცავს უამრავ დახვეწილ ნახატს. მათ შორის არიან მხატვრები: რემბრანდტი, ფრანს ჰალსი, პიტერ ლასთმანი, კარელ ფაბრიტიუსი, ჯერარდ ტერბოჩი, იაკობ ვან რუისდაელი და მრავალი სხვა.
კოლექცია შეიცავს ისეთი მხატვრების შედევრებს როგორიცაა: იან მაბუსე, პიტერ ბრიუგელ უხუცესი, იან ბრიუგელ უფროსი, პიტერ პოლ რუბენსი, ვან დიკი, იაკობ ჟორდაენსი და ადრიენ ბროუერი.
მიუხედავად იმისა, რომ ეს არის ყველაზე პატარა სექცია, აქ ესპანეთის ყველა ძირითადი ოსტატია წარმოდგენილი, მათ შორისაა: ელ გრეკო, დე ლა კრუსი, ველასკესი, ხუსეპე დე რიბერა, ფრანსისკო დე სურბარანი, და ბარტოლომე ესტებან მურილიო.
სქოლიო
კატეგორია:გერმანიის მუზეუმები კატეგორია:სამხატვრო მუზეუმები გერმანიაში კატეგორია:მიუნხენის მუზეუმები კატეგორია:მუზეუმები ევროპაში კატეგორია:მუზეუმები კატეგორია:მე-19 საუკუნის მუზეუმები
სოკოტრა
მინი|250პქ|მდებარეობა 250px|thumb|სოკოტრას არქიპელაგი
სოკოტრა (Socotra ან Sukutra; არაბულად: سقطرى‎ Suqutrā, DMG Suquṭrā) — კუნძულთა ჯგუფი ინდოეთის ოკეანეში (უდიდესი კუნძული - კ. სოკოტრა), იემენის რესპუბლიკის შემადგენლობაში. მდებარეობს გვარდაფუის კონცხის აღმოსავლეთით (აფრიკა). ფართობი - 3,6 ათ. კმ². უმთავრესად აგებულია კრისტალური ქანებით. სიმაღლე - 1503 მეტრამდე (კუნძულ სოკოტრაზე). ჰავა ტროპიკული და მშრალია. იანვრის საშუალო ტემპერატურა 21 °C, ივლისისა - 28 °C. ნალექები 250-300 მმ წელიწადში. მცენარეულობა ნახევარ უდაბნოსია. აშენებენ ფინიკის პალმას, რქოსან საქონელს. 2008 წელს შეიტანეს იუნესკოს მსოფლიო მემკვიდრეობის ძეგლების სიაში.
დემოგრაფია
ადგილობრივი მოსახლეობის უმეტესობა არის ალ-მაჰრას ტომის აბორიგენი სოკოტრები, რომლებიც წარმოშობით სამხრეთ არაბეთიდან, კონკრეტულად კი ელ-მაჰრის მუჰაფაზადან არიან. მოსახლეობის ნაწილი წარმოადგეს აფრიკელი მონების შთამომავლებს.
სქოლიო
კატეგორია:არქიპელაგები კატეგორია:აფრიკის კუნძულები კატეგორია:იემენის კუნძულები
ჩარაჯა
ჩარაჯა (Çərəcə) — სოფელი აზერბაიჯანში, გოქჩაის რაიონში. მოსახლეობის რაოდენობა  —      	985 კაცი.
რესურსები ინტერნეტში
კატეგორია:გოქჩაის რაიონის სოფლები
ფილია
ფილია (φιλíα) — ძველი ბერძნული სიტყვა, რომელიც არისტოტელეს ნიკომაქეას ეთიკაში ხშირად ითარგმნება, როგორც „მეგობრობა“, ან „სიყვარული“, თუმცა ეს ტერმინი უფრო ფართოდ გამოიყენება. როგორც ჟერარ ჰუგი აღნიშნავს, არისტოტელეს წიგნში მოყვანილ ფილიას აქვს შემდეგი მნიშვნელობებიც:
სქოლიო
კატეგორია:სიყვარული კატეგორია:არისტოტელე კატეგორია:ბერძნული სიტყვები და ფრაზები
ვერაკრუსი (მრავალმნიშვნელოვანი)
ვერაკრუსი (Veracruz) შეიძლება იყოს:
ბრტყელეკალა
ბრტყელეკალა (Onopordon), მცენარეების გვარი რთულყვავილოვანთა ოჯახისა. დაახლოებით 20 სახეობას მოიცავს. უმრავლესობა ეკლიანებია. იზრდება კირიან ფერდობებზე, დანაგვიანებულ ადგილებსა და გზისპირებზე.
ბრძოლის ღონისძიება: სარეველას მოსპობა თესლის წარმოქმნამდე, სათესი მასალის გაწმენდა და სხვა.
ლიტერატურა
კატეგორია:რთულყვავილოვანნი
Leptogenys consanguinea
Leptogenys consanguinea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
ქეთევან კალანდაძე
ქეთევან კალანდაძე (დ. თბილისი, საქართველო) — ქართველი თანამედროვე მხატვარი.
ბიოგრაფია
ქეთევანი დაიბადა თბილისში. 90–იან წლების დასაწყისში სწავლობდა თოიძის სამხატვრო სკოლაში. 1998 წელს დაამთავრა თბილისის ხელოვნების აკადემია, სადაც სწავლობდა ფერწერის ფაკულტეტზე. 2000 წელს ქეთევანი გახდა საქართველოს მხატვართა კავშირის წევრი. მისი ნამუშევრების პირველი პერსონალური გამოფენა შედგა ჯერ კიდევ 1994 წელს, თბილისის სახვითი ხელოვნების აკადემიაში სწავლის დასაწყისში. ქეთევანის ნამუშევრები ინახება გერმანიის, ისრაელის, ინგლისის, ჰოლანდიის, რუსეთის და აშშ–ს კერძო კოლექციებში. ნარკვევები ქეთევანის ნამუშევრების შესახებ დაბეჭდილია ისეთ გამოცემებში, როგორიცაა თავისუფალი საქართველო, საღამოს თბილისი, არგუმენტები და ფაქტები, ახალი ეპოქა.
რესურსები ინტერნეტში
კატეგორია:ქართველი მხატვრები კატეგორია:თბილისში დაბადებულები ქ
დურანგო
დურანგო შეიძლება იყოს:
რუი სილვა
რუი ტიაგუ დანტაშ და სილვა (დ. 7 თებერვალი, 1994) — პორტუგალიელი ფეხბურთელი, ესპანეთის პრიმერა დივიზიონის კლუბ „რეალ ბეტისისა“ და პორტუგალიის ეროვნული საფეხბურთო ნაკრების მეკარე.
ადილაბადის ოლქი
მინი|ადილაბადის ოლქის მდებარეობა. ადილაბადი (ఆదిలాబాదు జిల్లా, Adilabad) — ინდოეთის ოლქი, მდებარე ტელანგანის შტატში.
სქოლიო
კატეგორია:ტელანგანის ოლქები
რევაზ ყიფიანი
რევაზ (სოსო) ყიფიანი (დ. 26 ნოემბერი, 1927, ზესტაფონი — გ. ოქტომბერი, 2009) — ქართველი თანამდებობის პირი, იურისტი, პოლიტიკოსი.